# Bora Spužić Kvaka

| Velibor Spužić |
| --- |
|  |
| Rođenje | 10. novembar 1934. Orahovac,  Kraljevina Jugoslavija  |
| Smrt | 9. mart 2002. Požarevac,  SR Jugoslavija |

**Bora Spužić Kvaka(pravo ime Velibor Spužić)* je poznati jugoslovenski pjevač rođen u Orahovcu na Kosovu 1934. godine koji je imao 23 singla i 16 albuma i CD-a. Prvi njegov album izašao je 1971. godine u izdanju Jugotona. Na njoj su se našle pesme sa prvih pet singlova.

Umro je 9. marta 2002.godine u Požarevcu gdje je i sahranjen.

## Biografija

Velibor Spužić rođen je 10. novembra 1934. godine u Orahovcu na Kosovu, od oca Todora i majke Olge. Bio je peto od šestoro dece u porodici. Godine 1941. porodica Spužić, morala je da se iseli sa Kosova i otišla je u Ćićevac. Na samom kraju rata 1945. godine dok su živeli u Ćićevcu, u dečjoj igri, pao je sa drveta i iščašio kuk. Posledica toga je da mu je leva noga ostala kraća. Zbog tog preloma je nosio gips 11 meseci, a zatim je dosta vremena proveo u bolnici u Sremskoj Kamenici i nekoliko godina zakasnio sa školovanjem. Iz Ćićevca se porodica preselila u Zemun, a ubrzo zatim u Požarevac, gde mu se otac zaposlio kao činovnik u poreskoj upravi. U Požarevcu je počeo da peva i svira harmoniku, na komšijskoj harmonici.

Bio je član KUD „Abrašević“, gde je i dobio nadimak Kvaka, zahvaljujući drugu, koji je želeo da ga nazove fakinom (mangup). Školske 1952/53 godine, napustio je srednju školu i dobio prvi aganžman u kafani „Dunav“ u Velikom Gradištu. Tada su mu kupili harmoniku, koju je morao da otplati sviranjem, pod uslovom da ostane da svira u kafani do isplate poslednje rate. U istoj kafani je pevao i meksikanske pesme.

Godine 1968. u Pančevu u Domu armije upoznao se sa Budimirom Bucom Jovanovićem, tada već poznatim kompozitorom narodnih pesama, koji mu je ponudio da snimi prvu singl ploču sa četiri pesme. Uz naslovnu „Na rastanku“, na ovom singlu su se našle i numere: „Dođi, ublaži bol srca mog“, „Oj, Dunave plavi“, „Kad dođe dan“. Singl je snimio za zagrebački „Jugoton“. Ploča je prodata u 400.000 primeraka, a imala je srebrno i zlatno izdanje.

U leto 1968. godine Rade Mumin, direktor Beogradske estrade, ponudio mu je ugovor. Prvi ozbiljniji nastup imao je iste godine u Domu sindikata sa pesmom „Pođimo u krčmu staru“, a jeseni te godine učestvuje i na festivalu u Soko Banji, gde osvaja prvu nagradu publike. Naredne godine snimio je drugu singl ploču pod nazivom Neverna ljubav, a na festivalu „Ilidža’69“, po oceni stručnog žirija podelio prvo mesto sa Nadom Mamulom.

Prvi album Bore Spužića Kvake izašao je 1971. godine u izdanju Jugotona. Na njoj su se našle pesme sa prvih pet singlova.

Imao je mnogo uspona i padova, novac je brzo zarađivao, ali ga brzo i trošio. Bio je bonvivan, voleo je kafanu i žene, te se ženio četiri puta. Njegova popularnost je vrtoglavo rasla, dostizala vrhunac, a zatim padala. Objavio je 23 singla i 16 albuma i 3 CD-a.

Poslednji koncert je održao 1996. godine. Naredne 1997. doživeo je moždani udar, oduzela mu se cela desna strana tela i moć govora. Marta 1998. godine održan je veliki humanitarni koncert u Hali sportova u Požarevcu, a sav prihod je bio usmeren za Kvakino lečenje. Najzaslužniji za održavanje koncerta bili su Zoran Kalezić i Zorica Brunclik.

Umro je 9. marta 2002. godine u bolnici u Požarevcu, a dva dana kasnije je sahranjen na groblju u Požarevcu.

## Diskografija

### Albumi

#### Bora Spužić Kvaka (1971)

Prvi album izdat je juna 1971 (Jugoton). Sadržao je 12 pesama.

1. *Dođi ublaži bol srca mog*
2. *Zašto majko nisi večna*
3. *Stara pjesma*
4. *Stalno me pitaš*
5. *Nezahvalna žena*
6. *Čekam, čekam*
7. *Nesrećno detinjstvo*
8. *Ne tuguj, prijatelju*
9. *Najlepša uspomena*
10. *Neverna ljubav*
11. *Kad dođe dan*
12. *Na rastanku*

#### Svirajte mi noćas (1972)

Izdao Jugoton.

1. *Svirajte mi noćas*
2. *Izgubljene nade*
3. *Na majčinom grobu*
4. *Daleko od majke*
5. *Dođite devojke*
6. *Oj Dunave plavi*
7. *Ne želim više suzu u oku*
8. *Ti si proleće*
9. *Ljubi me moja voljena*
10. *Opet sam sam*

#### Dođi, dođi ljubavi (1975)

U izdanju PGP RTB je izdat u novembru 1975. godine.

1. *Dođi, dođi ljubavi*
2. *Ko to noćas peva našu pesmu*
3. *Neću te kleti, draga*
4. *Čekanje*
5. *O mladosti*
6. *Navali se Šar planina*
7. *Ništa lepše od naše seljanke*
8. *Nezaborana ljubav*
9. *Ako draga sretneš majku moju*
10. *Ne idi*

#### Ako sretneš majku moju (1979)

Album na kaseti 1979, a na ploči 1980 izdao je Beograd disk. Većina pesama je već objavljena na prethodnim singlovima.

1. *Ako sretneš majku moju*
2. *Rođena u maju*
3. *Šta će mi novac, kad sreće nemam*
4. *Mionički vez*
5. *Gubim te*
6. *Kad s' juga dođu laste*
7. *Harmonikaški stakato*
8. *Koliko sam nekada želeo*
9. *Gašino kolo*

#### Goranine, čobanine (1980)

Izdat novembra 1980. godine, sa ansamblom Zoran Pejkovića.

1. *Goranine, čobanine*
2. *Ja sam dečko, čuj me mala*
3. *Pošla cura cveće brati*
4. *Šumadijo šumovita*
5. *Oj devojče piroćanče*
6. *Oj svijetla majska zoro*
7. *Pluća su mi bolna*
8. *Čaj goro lane moje*
9. *Od danas te draga ...*
10. *Mala mala Rajka*
11. *Šta ću kući tako rano*
12. *Oj, livado, rosna travo*

#### Imenjače (1980)

U izdanju PGP RTB izdat 1980.

1. *Zdravo, zdravo imenjače mali*
2. *Lepotica i sirotan*
3. *Nema pravde u ljubavi*
4. *Kaži sinu da i ja postojim*
5. *Gocino kolo*
6. *Gde si sada, kako ti je*
7. *Uspavanka*
8. *Tajna*
9. *Još ne sviće rujna zora*
10. *Ej, puče puška*

#### Za sina da nađem majku (1983)

Album u izdanju Jugodiska iz 1983. godine, sa orkestrom Novice Negovanovića

1. *Za sina da nađem majku ne mogu nikada*
2. *Kolibo, mladosti moje*
3. *Sanjam te, oče*
4. *Marš na Drinu*
5. *Pesma ženi*
6. *Snežana*
7. *Gubim te*
8. *Ljubav je kao pesma*

#### Ti si prava žena (1984)

U izdanju Jugodiska, sa orkestrom Zorana Pejkovića, a 1986. godine izdata je nova ploča, na kojoj su prepevane mnoge pesme u novom aranžmanu.

1. *Ti si prava žena*
2. *Volelo se dvoje tajno*
3. *Rastanak*
4. *Pesma o moru*
5. *Kako si lepa*
6. *Ti, što više nisi moja*
7. *Vrba plače*
8. *Ljubav i mimoze*

#### Lažno srce (1990)

U izdanju Jugodiska.

1. *O kako sam poželeo tebe*
2. Duša prazna
3. Voljene žene
4. Tajna (Stojim na uglu prosjaku sličan)
5. Lažno srce
6. Dođi sinu u svatove
7. Devojčice moja
8. Ljubi me voljena

## Festivali

* 1969. Ilidža - *Stara pesma*
* 1970. Beogradski sabor - *Svirajte mi noćas opet*
* 1970. Ilidža - *Stalno me pitaš*
* 1972. Pesma leta - *Gubim te*
* 1975. Beogradski sabor - *Dođi, dođi, ljubavi*
* 1975. Hit parada - *Neću te kleti draga*
* 1976. Beogradski sabor - *Volim majko*
* 1977. Beogradski sabor - *Tajna*
* 1977. Hit leta - *Gde si sada, kako ti je*
* 1979. Hit parada - *Kaži sinu da i ja postojim*

## Izvori

## Vanjske veze

* Sećanje na Boru Spužića
* Pjevač sa dušom: Bora Spužić Kvaka (26. 7. 2012) Arhivirano 2013-10-30 na Wayback Machine-u